1. **SPECIFICAȚII TEHNICE**

**Computere de birou AIO – 27 bucăți**

**A. INTRODUCERE**

1. Specificaţiile tehnice reprezintă cerinţe, prescripţii, caracteristici de natură tehnică ce permit fiecărui produs, să fie descris, în mod obiectiv, în aşa manieră încât să corespundă necesităţilor autorităţii contractante.
2. **Specificaţiile tehnice definesc caracteristici referitoare la nivelul calitativ, tehnic, funcțional, de performanţă** etc., astfel încât potențialii ofertanți să elaboreze propunerea tehnică corespunzător cu solicitările autorităţii contractante.
3. Cerințele impuse prin specificațiile tehnice vor fi considerate ca fiind minimale și obligatorii. În acest sens orice ofertă prezentată, care se abate de la prevederile specificațiilor tehnice, **va fi luată în considerare, dar numai în măsura în care propunerea tehnică presupune asigurarea unui nivel calitativ egal sau superior cerințelor minimale din specificațiile tehnice.**
4. Orice ofertă care se abate de la prevederile Caietului de sarcini sau prezintă caracteristici tehnice inferioare celor prevăzute în acesta sau care nu satisfac cerințele impuse în acesta va fi respinsă ca neconformă.

**MENŢIUNE: Specificaţiile tehnice care indică o anumită origine, sursă, producţie, un procedeu special, o marcă de fabrică sau de comerţ, un brevet de invenţie, o licenţă de fabricaţie, *sunt menţionate doar pentru identificarea cu uşurintă a tipului de produs* şi NU au ca efect favorizarea sau eliminarea anumitor operatori economici sau a anumitor produse. Aceste specificaţii vor fi considerate ca având menţiunea de «sau echivalent».**

**B. OBIECTUL ACHIZIIEI**

**Computer de birou AIO – 27 bucăți – Valoare estimată 94.500 lei fără TVA**

*CPV 30213300-8 Computer de birou (Rev.2)*

**Oferta va fi însoțită de fișele tehnice și specificațiile tehnice ale produselor ofertate.**

Ofertele se vor prezenta prin completarea tabelului de mai jos.

|  |  |
| --- | --- |
| **Specificații MINIME solicitate** | **Specificații ofertate** |
| **SE VOR OFERTA ECHIPAMENTE IDENTICE**  **Oferta va fi însotită de fișa tehnică pentru produsele ofertate.**  **Nu se acceptă produse end of life.** |  |
| Tip: Computer de birou AIO | *se va menționa marca și modelul produsului ofertat* |
| Diagonala display: 23 inch |  |
| Tehnologie display: IPS |  |
| Frecvență de baza procesor: 2.0 GHz |  |
| Nr. nuclee: 6 |  |
| Capacitate memorie: 16 GB DDR4 |  |
| Tip stocare: SSD |  |
| Capacitate stocare: 512 GB |  |
| Sistem operare: Win 10 Home OEM, **livrat în cutia originală, sigilată, a producătorului** |  |
| Periferice USB: tastatură + mouse |  |
| **Certificare CE conform directivelor UE** |  |
| Termen de garanție: minim 24 de luni |  |
| Prețul ofertat include livrarea la sediul UMC, Constanța, str Mircea cel Bătrân nr. 104 |  |
| **Termen de livrare – maxim 10 zile lucrătoare de la data semnării contractului de ambele părți** |  |
| Preț (lei fără TVA) pe bucată  Preț total (lei fără TVA) pentru 27 bucăți |  |

C. TERMEN DE LIVRARE PRODUSE

1. Angajamentul legal privind cheltuielile aferente achiziţiei directe va lua forma unui contract de achiziţie publică.
2. Termen de livrare la Sediul Central al UMC, str. Mircea cel Bătrân nr 104, Constanța: **maxim 10 (zece) zile lucrătoare de la data semnării contractului de ambele părți.**
3. Termen de valabilitate oferte: minim 30 (treizeci) zile calculate de la data limită de depunere a ofertelor.
4. La livrare produsele vor fi insoțite de declaratia de conformitate, certificat de calitate și garanție acordate de furnizor.
5. Recepția calitativă va fi efectuată în maxim 5 (cinci) zile lucrătoare de la data livrării echipamentelor.
6. Plata se va efectua în termen de maximum 30 (treizeci) de zile de la semnarea fără observații a procesului verbal de recepție cantitativă și calitativă a echipamentelor, pe baza facturii și în baza tuturor documentelor justificative anterior menționate, cu ordin de plată din/în cont de Trezorerie. NU SE ACORDĂ AVANS.
7. În cazul în care nicio ofertă nu se va încadra din punct de vedere financiar în valorile estimate comunicate prin prezentele specificații tehnice și prin anunțul de participare și/sau nu va asigura termenul de livrare menționat și/sau nu va asigura livrarea de produse identice, autoritatea contractantă își rezervă dreptul de a analiza posibilitatea disponibilizării de fonduri suplimentare pentru îndeplinirea contractului și/sau posibilitatea prelungirii termenului de livrare solicitat și/sau achiziționarea de produse neidentice (se acceptă maxim 2 variante diferite), după caz, în conformitate cu prevederile legale în vigoare.
8. **CRITERIUL DE ATRIBUIRE**
9. Criteriul avut în vedere pentru evaluarea ofertelor este „*prețul cel mai scăzut*”cu respectarea tuturor cerințelor minime specificate în cadrul documentației de atribuire.
10. **OFERTARE**
11. Ofertantul va prezenta o detaliere a produsului ofertat, care să acopere minim cerințele autorității contractante, având în vedere toate componentele și specificațiile de mai sus.
12. **Oferta tehnică va fi prezentată în oglindă, respectiv Specificații solicitate – Specificații ofertate (conform tabel).**
13. În vederea verificării conformității produselor din punct de vedere al elementelor, aspectelor tehnice și funcționale cu oferta tehnică, ofertanții vor prezenta **FIȘE TEHNICE** ale produselor ofertate.
14. **Toate echipamentele ofertate vor fi noi, sigilate, de calitate, funcționale pentru scopul pentru care au fost create. Nu se acceptă produse “END OF LIFE” SAU RESIGILATE.**
15. Livrarea de produse cu o calitate inferioară celei ofertate dă dreptul autorității contractante de a le refuza și de a solicita înlocuirea acestora, în maxim 3 zile lucrătoare, cu produse de calitate.
16. La întocmirea ofertei se vor lua în calcul toate costurile directe și indirecte aferente furnizarii și toate cheltuielile generate de orice altă categorie de activități, transport, taxe etc. în vederea furnizarii complete, de calitate și conforme până la sediul achizitorului din Constanța, str. Mircea cel Bătrân nr. 104.
17. Preţul ofertat este ferm şi nu se ajustează pe perioada de derulare a achizitiei și va fi exprimat în lei.
18. În cazul în care, furnizorul nu reuşeşte să-şi îndeplinească la termen obligaţiile asumate prin contract, atunci achizitorul are dreptul de a deduce din preţul ofertat ca penalitaţi, o sumă echivalentă cu 0,01% pentru fiecare zi de întârziere, până la îndeplinirea efectivă a obligaţiilor, fără nicio formalitate prealabilă și fără intervenția instanțelor de judecată.
19. **FURNIZAREA, RECEPȚIA ȘI GARANȚIA**
20. Transportul, ambalarea și asigurarea produselor sunt în sarcina furnizorului.
21. Livrarea produselor la Sediul Universității Maritime din Constanța, str. Mircea cel Bătrân nr. 104, Constanța, intră în sarcina furnizorului și este luată în calcul la întocmirea ofertei.
22. Termen de garantie acordat produselor este de **minim 24 luni** de la data semnării de către achizitor a procesului verbal de recepție cantitativă și calitativă fără observații.
23. În perioada de garanţie, achizitorul are dreptul de a notifica imediat furnizorului, în scris, orice plângere sau reclamaţie ce apare în conformitate cu această garanţie.
24. La primirea unei astfel de notificări, furnizorul are obligaţia de a constata defecţiunea în maxim 3 (trei) zile lucrătoare de la data notificării.
25. În perioada de garanţie, furnizorul are obligaţia de a remedia defecțiunea într-un termen rezonabil care nu poate depăşi 15 (cincisprezece) zile calendaristice din momentul în care furnizorul a fost informat de către achizitor cu privire la neconformitate şi care este stabilit de comun acord, în scris, între furnizor şi achizitor, luându-se în considerare natura şi complexitatea produselor, natura şi gravitatea neconformităţii şi efortul necesar pentru finalizarea reparaţiei sau înlocuirii. Toate costurile suplimentare se vor suporta de furnizor și sunt incluse în valoarea contractului.

Departament IT, Bogdan CRĂCIUNESCU

1. **FORMULARE**

**PO-16-03\_F6, Editia: II, Revizia: 2**

OPERATOR ECONOMIC

\_\_\_\_\_\_\_\_\_\_\_\_\_\_\_\_\_\_\_\_\_

*(denumirea/numele)* Înregistrat la sediul autorității contractante

Nr. \_\_\_\_\_\_\_\_\_\_ / \_\_ . \_\_ . \_\_\_\_\_\_\_\_\_

**SCRISOARE DE ÎNAINTARE**

Către, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(denumirea autorităţii contractante şi adresa completă)*

Ca urmare a anunțului publicitar, publicat în SEAP cu nr ……………………..…......………... privind atribuirea contractului

*(nr. anunț publicitate din SEAP)*

.......................................................................................................................................................................................

*(denumirea contractului de achiziție publică)*

noi ...................................................................................................................... vă transmitem alăturat următoarele:

*(denumirea/numele operatorului economic)*

1. Oferta transmisa pe e-mail/Colet sigilat și marcat în mod vizibil conținând oferta, în original, depus la Rectoratul universitatii.

2. Informații în legătură cu atribuirea contractului mai sus menționat:

2.1. numele și prenumele persoanei/persoanelor împuternicite să semneze documentele pentru prezenta achiziție: ...………………….....................................................

2.2. adresa pentru corespondență valabilă pentru comunicare la prezenta achiziție: ........…......................................................................................................................

2.4. telefon valabil pentru comunicare la prezenta achiziție: …………..........................

2.5. fax valabil pentru comunicare la prezenta achiziție: …………….............................

2.6. e-mail valabil pentru comunicare la prezenta achiziție: ………...............................

Data completării ......................

Operator economic,

............................................................. *(numele/denumirea operatorului economic)*

..................................................................... *(nume, semnătura autorizată și ștampila)*

**PO-16-03\_F7, Editia: II, Revizia: 2**

OPERATOR ECONOMIC

\_\_\_\_\_\_\_\_\_\_\_\_\_\_\_\_\_\_

(denumirea/numele)

**FORMULAR DE OFERTĂ**

Către,

UNIVERSITATEA MARITIMĂ DIN CONSTANȚA

Domnilor,

1. Examinând documentația de atribuire, subsemnații, reprezentanți ai ofertantului \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ne oferim ca, în conformitate *(denumirea/numele ofertantului)*

cu prevederile și cerințele cuprinse în specificatiile tehnice, să furnizăm\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, pentru suma de \_\_\_\_\_\_\_\_\_\_\_\_\_\_\_\_\_\_\_\_ lei

*(denumirea contractului) (suma in litere si in cifre)*

plătibilă după recepțiaproduselor, la care se adaugă taxa pe valoarea adăugată în valoare de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ lei.

*(suma in litere si in cifre)*

2. Ne angajăm ca, în cazul în care oferta noastră este stabilită câștigătoare, să furnizăm în termen de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ zile lucrătoare de la data semnării contractului de furnizare.

3. Ne angajăm să menținem această ofertă valabilă pentru o durată de \_\_\_\_\_\_\_\_\_\_\_\_\_\_\_\_\_ zile, respectiv până la data de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, și ea va rămâne obligatorie pentru noi și poate fi acceptată oricând

*(ziua/luna/anul)*

înainte de expirarea perioadei de valabilitate.

4. Până la încheierea și semnarea contractului de achiziție publică, această ofertă, împreună cu comunicarea transmisă de dumneavoastră, prin care oferta noastră este stabilită câștigătoare, vor constitui un contract angajant între noi.

5. Înțelegem că nu sunteți obligați să acceptați oferta cu cel mai scăzut preț sau orice altă ofertă pe care o puteți primi.

Data \_\_\_\_\_/\_\_\_\_\_/\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, legal autorizat să semnez

*(nume, prenume)*

oferta pentru și în numele \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

*(denumirea/numele operatorului economic)*

**Ofertant**

..............................................................

*(nume, prenume, semnătura autorizată, ștampilă)*

**PO-16-03\_F9, Editia: II, Revizia: 2**

OPERATOR ECONOMIC

\_\_\_\_\_\_\_\_\_\_\_\_\_\_\_\_\_\_\_

(denumirea/numele)

**DECLARAȚIE PE PROPRIA RĂSPUNDERE**

privind achiziția de ***Computere de birou AIO - 27 bucăți***

Subsemnatul................................................................................... reprezentant legal al operatorului economic ................................................, declar pe propria răspundere sub sancţiunile aplicate faptei de fals în declarații că:

1. Deținem toate autorizațiile impuse de legislația în vigoare, necesare derulării contractului;
2. Deținem experiența și capacitatea tehnică, să executăm obligațiile contractuale eficient, prompt într-o manieră profesională, prudentă și competentă, în conformitate cu cerințelor impuse prin documentația de atribuire, în conformitate cu cea mai bună practică industrială și legislația specifică în vigoare și acceptăm să punem la dispoziție întreaga dotare si personalul specializat de-a lungul perioadei de execuție;
3. Nu ne aflam in niciuna din situațiile menționate la art. 164 alin. (1), art. 165 alin. (1), art. 167 din Legea nr. 98/2016 privind achizițiile publice, cu modificările și completările ulterioare;
4. Declaram ca prețul ofertat este corespunzător în totalitate, reprezintă prețul ferm, fără niciun fel de excluderi si include toate costurile directe și indirecte pentru furnizarea si prestarea completa de calitate si corespunzătoare a contractului.
5. Declarăm că produsul ofertat este nou de calitate, de ultimă generație și va respecta întocmai cerințele achizitorului.
6. Societatea pe care o reprezint \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_are achitate la zi toate

*(denumirea operatorului economic)*

obligațiile de plată către Bugetul general consolidat si către Bugetul local, conform prevederilor legale în domeniu, aflate în vigoare la data prezentei achiziții.

Intocmita intr-un exemplar, pe propria raspundere, cunoscand ca declaratiile inexacte sunt pedepsite conform legii.

*Data ………………………………….*

(numele, prenume).............................................................................

(funcţia)..............................................................................................

(semnătura reprezentant legal, ștampila)...........................................

1. **Contract de furnizare**

***1. Preambul***

În temeiul art. 7 alin. (5)- (8) din Legea nr. 98/2016 privind achizițiile publice, cu modificările și completările ulterioare, s-a încheiat prezentul contract de furnizare, **între**

**Universitatea Maritimă din Constanța**, cu sediul în mun. Constanța, str. Mircea cel Bătrân, nr. 104, telefon +40241/664740, fax +40241/617260, email [info@cmu-edu.eu](mailto:info@cmu-edu.eu), cod fiscal 2747321, cont RO71TREZ23F650601710102X deschis la Trezoreria Constanța, reprezentată prin ***Rector*, Prof. univ. dr. ing. Violeta - Vali CIUCUR**, în calitate de **achizitor**, pe de o parte

**şi**

**.........................................................** cu sediul în ..................................................., tel:.........................., fax: ......................................................, email ........................, număr de înmatriculare ......................., cod unic de înregistrare ................................., cont IBAN ......................................................, deschis la Trezoreria ..............................................., reprezentată prin **dl**..................................,în calitate de **furnizor**, pe de altă parte.

***2. Definiţii***

2.1 În prezentul contract următorii termeni vor fi interpretaţi astfel:

*a) contract – reprezintă prezentul contract şi toate Anexele sale.*

*b) achizitor şi furnizor - părţile contractante, aşa cum sunt acestea numite în prezentul contract;*

*c) preţul contractului - preţul plătibil furnizorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;*

*d) produse - echipamentele, maşinile, utilajele, orice alte bunuri, cuprinse în anexa/anexele la prezentul contract, pe care furnizorul se obligă, prin contract, să le furnizeze achizitorului;*

*e) servicii - servicii aferente livrarii produselor, respectiv activităţi legate de furnizarea produselor, cum ar fi transportul, asigurarea, instalarea, punerea în funcţiune, asistenţa tehnică în perioada de garanţie, şi orice alte asemenea obligaţii care revin furnizorului prin contract;*

*f) origine - locul unde produsele au fost realizate, fabricate. Produsele sunt fabricate atunci când prin procesul de fabricare, prelucrare sau asamblare majoră şi esenţială a componentelor rezultă un produs nou, recunoscut comercial, care este diferit, prin caracteristicile sale de bază, prin scop sau prin utilitate, de componentele sale. Originea produselor si serviciilor poate fi distinctă de naţionalitatea furnizorului.*

*g) destinaţie finală - locul unde furnizorul are obligaţia de a furniza produsele;*

*h) forţa majoră - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativă. Nu este considerat fortă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;*

*i) zi - zi calendaristică; an - 365 de zile.*

***3. Interpretare***

3.1 În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2 Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

3.3 Cuvintele referitoare la persoane sau părţi vor include societăţile şi companiile, precum şi orice organizaţie având personalitate juridică.

3.4 Clauzele şi expresiile vor fi interpretate prin raportare la întregul contract .

***4. Obiectul principal și prețul contractului***

4.1 (1) Furnizorul se obligă să vândă și să livreze integral ***computere de birou AIO – 27 de bucăți,*** într-o singură tranșă, în perioada convenită, conform specificațiilor tehnice, propunerii tehnice și financiare, anexe la prezentul contract.

(2) Locul de livrare: Universitatea Maritimă din Constanța, cu sediul în mun. Constanța, str. Mircea cel Bătrân, nr. 104.

4.2 Prețul total convenit pentru îndeplinirea completă de calitate și conformă a contractului, plătibil furnizorului de către achizitor, este de **\_\_\_\_\_\_\_\_\_\_\_\_\_ lei**, la care se adaugă TVA în valoare de \_\_\_\_\_\_\_\_\_ lei.

4.3 (1) Prețul contractului include toate cheltuielile directe și indirecte aferente furnizării și toate cheltuielile generate de orice altă categorie de activități, transport, taxe etc. în vederea furnizării complete, de calitate și conforme până la sediul achizitorului din Constanța, str. Mircea cel Bătrân nr. 104.

(2) Prețul contractului este ferm în lei și nu se ajustează pe perioada de derulare a prezentului contract.

***5. Durata contractului***

5.1. Furnizorul se obligă să livreze produsele care fac obiectul prezentului contract, într-o singură tranșă, **în maxim \_\_\_\_\_\_\_\_\_\_\_ zile lucrătoare de la data semnării contractului de ambele părți.**

5.2.Prezentul contract produce efecte, după expirarea termenului prevăzut la art. 5.1., pe toată perioada de garanție de \_\_\_\_\_\_\_\_\_\_\_\_\_\_\_\_\_ luni prevăzută la art. 15.

***6. Documentele contractului***

6.1. Documentele contractului sunt***:***

1. specificatiile tehnice;
2. oferta furnizorului (propunerea tehnică, propunerea financiară, inclusiv clarificările din perioada de evaluare);
3. alte documente pe care părţile le înţeleg ca fiind ale contractului.

6.2. Orice contradicţie ivită între documentele contractului se va rezolva prin aplicarea ordinii de prioritate stabilită la art. 6.1.

***7.Caracterul confidențial al contractului***

7.1 Fără a aduce atingere derulării şi execuţiei prezentului contract, ambele părți contractante au obligaţia de a asigura garantarea protejării acelor informaţii pe care cealaltă parte le precizează ca fiind confidenţiale, în măsura în care, în mod obiectiv, dezvăluirea acestor informaţii ar prejudicia~~l~~ interesele legitime ale părții.

***8. Obligațiile furnizorului***

8.1 (1) Furnizorul se obligă să furnizeze produsele la standardele și/sau performanțele prezentate în propunerea tehnică.

(2) În cazul în care, pe parcursul îndeplinirii contractului, se constată faptul că anumite elemente ale propunerii tehnice sunt inferioare și nu corespund cerințelor prevăzute în specificațiile tehnice, prevalează cele din urmă.

8.2. Furnizorul se obligă să furnizeze produsele integral în termenul de livrare specificat în propunerea tehnică, anexă la contract și stabilit conform art. 5.

8.3 Furnizorul se obligă să despăgubească achizitorul împotriva oricăror:

* + 1. reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legatură cu produsele achiziţionate, şi
    2. daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea specificațiilor tehnice întocmite de către achizitor.

8.4. Furnizorul garantează că la data recepţiei produsele vor corespunde reglementărilor legale și tehnice în vigoare şi nu va fi afectat de vicii care ar diminua sau ar anula valoarea ori posibilitatea de utilizare, conform condiţiilor normale de folosire sau celor specificate în contract.

***9. Obligaţiile achizitorului***

9.1 (1) Achizitorul se obligă să plătească furnizorului preţul convenit pentru îndeplinirea completă, de calitate și conformă a contractului de furnizare.

(2) Achizitorul se obligă să recepţioneze produsele în termenul convenit.

9.2 (1) Achizitorul se obligă să plătească preţul produselor, către furnizor, în termen de maxim 30 (treizeci) de zile de la data semnării fără obiecțiuni a procesului verbal de recepție calitativă și cantitativă a produselor pe baza de factură și în baza documentelor prevăzute la art. 13.2.

(2) În măsura în care procesul – verbal de recepție cantitativă și calitativă se semnează cu observații, plata va fi efectuată în termen de 30 (treizeci) de zile de la momentul îndeplinirii obligațiilor de remediere a lipsurilor sau deficienţelor. Plata se va face din/în cont de Trezorerie. Nu se acordă avans.

***10. Sancțiuni pentru neîndeplinirea culpabilă a obligațiilor***

10.1 În cazul în care, din vina sa exclusivă, furnizorul nu îşi îndeplineşte obligaţiile asumate, atunci achizitorul are dreptul de a deduce din preţul contractului, ca penalităţi, o sumă echivalentă cu o cotă procentuală de 0,01%/zi de întârziere, din preţul contractului, până la îndeplinirea efectivă a obligaţiilor.

10.2 În cazul în care achizitorul nu îşi onorează obligaţiile în termen de 30 (treizeci) de zile de la data semnării fără obiecțiuni a Procesului verbal de conformitate a produselor, pe baza de factură, atunci acestuia îi revine obligaţia de a plăti, ca penalităţi, o sumă echivalentă cu o cotă procentuală de 0,01%/zi de întârziere din valoare contractului, până la îndeplinirea efectivă a obligaţiilor.

10.3 Dacă pe parcursul furnizării produselor se constată faptul că acestea nu respectă cerințele minime ale achizitorului, asumate de furnizor prin Propunerea tehnică depusă, inclusiv clarificările la aceasta, produsul va fi refuzat, achizitorul solicitând plata de daune interese.

10.4 Nerespectarea obligațiilor asumate prin prezentul contract de către una dintre părți, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.

***11. Recepţie, inspecţii şi teste***

11.1 (1) Achizitorul sau reprezentantul său are dreptul de a inspecta produsele pentru a verifica conformitatea lor cu specificațiile din anexa/anexele la contract.

(2) În cazul în care se constată că sunt lipsuri sau deficienţe, acestea vor fi notificate furnizorului, stabilindu-se şi termenele pentru remediere. În situația în care furnizorul nu respectă termenul de remediere stabilit în condițiile anterior arătate, prevederile art. 10.1 din prezentul Contract se aplică în mod corespunzător. După constatarea remedierii tuturor lipsurilor şi deficienţelor, la o nouă solicitare a furnizorului, achizitorul va efectua recepţia.

11.2 Recepția produselor se va efectua pe bază de proces verbal de recepție cantitativă și calitativă. Recepția produselor se va realiza astfel:

1. Recepția cantitativă se va realiza după livrarea produselor în cantitatea solicitată la locația indicată de achizitor.
2. Recepția calitativă va fi efectuată în maxim 5 (cinci) zile lucrătoare de la data livrării echipamentelor.

(2) Inspecțiile și testele din cadrul recepției cantitative și calitative se vor face la destinația finală a produselor, respectiv Sediul Central al Universității Maritime din Constanța, str. Mircea cel Bătrân nr. 104, Constanța.

11.3 (1) Dacă un produs inspectat sau testat nu corespunde specificațiilor, achizitorul are dreptul să îl respingă, iar furnizorul are obligația, fără a modifica prețul contractului de a:

a)înlocui produsul refuzat în termen de maxim 3 (trei) zile lucrătoare de la notificare, sau

b) face toate modificările necesare pentru ca produsul să corespundă specificațiilor lor tehnice.

(2) Dacă și în urma testării produsului care îl înlocuieste pe cel neconform se constată persistența problemelor de calitate, contractul va fi reziliat unilateral, autoritatea contractantă reținând produsul supus verificării, ca “dovadă” a neconformității acestora și va proceda la recuperarea întregului prejudiciu suferit de achizitor.

11.4 Dreptul achizitorului de a inspecta, testa şi dacă este necesar, de a respinge, nu va fi limitat sau amânat datorită faptului că produsele au fost inspectate şi testate de furnizor, cu sau fără participarea unui reprezentant al achizitorului, anterior livrării acestora la destinaţia finală.

11.5 Prevederile clauzelor 11.1-11.4. nu îl vor absolvi pe furnizor de obligaţia asumării garanţiilor sau altor obligaţii prevăzute în contract.

***12. Ambalare şi marcare***

12.1 (1) Furnizorul are obligaţia de a ambala produsele pentru ca acestea să facă faţă, fără limitare, la manipularea dură din timpul transportului, tranzitului şi expunerii la temperaturi extreme, la soare şi la precipitaţiile care ar putea să apară în timpul transportului şi depozitării în aer liber, în aşa fel încât să ajungă în bună stare la destinaţia finală.

(2) În cazul ambalării greutăţilor şi volumelor în cutii, furnizorul va lua în considerare, unde este cazul, distanţa mare până la destinaţia finală a produselor şi absenţa facilităţilor de manipulare grea în toate punctele de tranzit.

12.2 Ambalarea, marcarea şi documentaţia din interiorul sau din afara pachetelor vor respecta strict cerinţele ce vor fi special prevăzute în contract, inclusiv cerinţele suplimentare.

12.3 Toate materialele de ambalare a produselor, precum şi toate materialele necesare protecţiei coletelor (paleţi de lemn, foi de protecţie, etc) ramân în proprietatea achizitorului.

***13. Livrarea şi documentele care însoţesc produsele***

13.1 Furnizorul are obligaţia de a livra produsele la destinaţia finală indicată de achizitor, fie personal, fie prin curier, suportând contravaloarea transportului și respectând termenul comercial stabilit.

13.2 Furnizorul va transmite achizitorului documentele care însoțesc produsele:

a) factura fiscală;

b) certificatul de garanție comercială;

c) declarația de conformitate;

d) avizul de însoțire a mărfii.

13.3 Certificarea de către achizitor a faptului că produsele au fost livrate se face după punerea în funcțiune și semnarea procesului verbal de recepție fără observații de către achizitor.

13.4 Livrarea produselor se consideră încheiată în momentul în care sunt îndeplinite prevederile clauzelor de recepţie a produselor.

***14. Asigurări***

14.1 Furnizorul are obligația de a asigura complet produsele furnizate prin contract împotriva pierderii sau deteriorării neprevăzute la fabricare, transport, depozitare și livrare, în funcție de termenul comercial de livrare convenit.

***15. Perioada de garanție acordată produselor***

15.1 Furnizorul are obligația de a garanta că produsele furnizate prin contract sunt noi, nefolosite, de ultimă generație și incorporează toate îmbunătățirile recente în proiectare și structura materialelor. De asemenea, furnizorul are obligația de a garanta că toate produsele furnizate prin contract nu vor avea niciun defect ca urmare a proiectului, materialelor sau manoperei (cu excepția cazului când proiectul şi/sau materialul e cerut în mod expres de către achizitor) sau oricărei alte acțiuni sau omisiuni a furnizorului şi ca acestea vor funcționa în condiții normale.

15.2 Perioada de garanție acordată produselor este de \_\_\_\_\_\_\_\_\_\_\_\_\_\_\_\_ **luni** de la data semnării fără observații de către achizitor a procesului verbal de recepție cantitativă și calitativă.

15.3 Garanția trebuie să acopere toate costurile rezultate din remedierea defectelor în perioada de garanție, inclusiv, dar fără a se limita la:

1. demontare (dacă este cazul);
2. ambalaje, inclusiv furnizarea de material protector pentru transport (carton, cutii, lăzi etc.);
3. transport prin intermediul transportatorului, inclusiv de transport internațional (dacă este aplicabil);
4. diagnoza defectelor, inclusiv costurile de personal;
5. repararea tuturor componentelor defecte sau furnizarea unor componente noi;
6. înlocuirea părților defecte;
7. repunerea în funcțiune.

Garanţia trebuie să asigure faptul că produsele sunt conforme cu specificaţiile tehnice, fără costuri suplimentare.

15.4 În perioada de garanţie, achizitorul are dreptul de a notifica imediat furnizorului, în scris, orice plângere sau reclamaţie ce apare în conformitate cu această garanţie.

15.5 (1) La primirea unei astfel de notificări, furnizorul are obligaţia de a constata defecţiunea în maxim 3 (trei) zile lucrătoare de la data notificării.

(2) În perioada de garanţie, furnizorul are obligaţia de a remedia defecțiunea într-un termen rezonabil care nu poate depăşi 15 (cincisprezece) zile calendaristice din momentul în care furnizorul a fost informat de către achizitor cu privire la neconformitate şi care este stabilit de comun acord, în scris, între furnizor şi achizitor, luându-se în considerare natura şi complexitatea produselor, natura şi gravitatea neconformităţii şi efortul necesar pentru finalizarea reparaţiei sau înlocuirii. Toate costurile suplimentare se vor suporta de furnizor și sunt incluse în valoarea contractului.

(3) În cazul în care neconformitatea este remediată prin reparaţie, termenul prevăzut la art. 15.2 se prelungește cu timpul de nefuncţionare a produsului, din momentul la care a fost adusă la cunoştinţa furnizorului lipsa de conformitate până la predarea efectivă a produsului în stare de utilizare normală către achizitor.

(4) În cazul în care neconformitatea este remediată prin înlocuire, pentru produsele care înlocuiesc produsele neconforme, termenele prevăzute la art. 15.2 încep să curgă de la data înlocuirii.

(5) Orice neconformitate care este constatată în termen de un an de la data la care produsele au fost livrate este prezumată a fi existat deja în momentul livrării produselor, până la proba contrarie sau cu excepţia cazului în care această prezumţie este incompatibilă cu natura produselor sau cu natura neconformităţii.

15.6 Dacă furnizorul, după ce a fost înştiinţat, nu reuşeşte să remedieze defectul în perioada convenită, achizitorul are dreptul de a lua măsuri de remediere pe riscul şi spezele furnizorului şi fără a aduce niciun prejudiciu oricăror alte drepturi pe care achizitorul le poate avea faţă de furnizor prin contract. În această situație, de la data remedierii, furnizorul îl garantează, în continuare, pe achizitor, până la momentul expirării perioadei de garanție.

***16. Ajustarea prețului contractului***

16.1 Pentru produsele livrate în baza acestui contract, plățile datorate de achizitor furnizorului sunt cele declarate în propunerea financiară, anexă la contract.

16.2 Preţul contractului este ferm şi nu se ajustează pe toată perioada de derulare a contractului.

***17. Amendamente***

17.1 Părțile contractante au dreptul, pe durata îndeplinirii contractului, de a conveni modificarea clauzelor contractului, prin act adițional, numai în cazul apariției unor circumstanțe care lezează interesele comerciale legitime ale acestora și care nu au putut fi prevăzute la data încheierii contractului, excepție modificarea prețului, care este interzisa în orice circumstante, în acord cu prevederile art. 16.2 din prezentul Contract.

**18. Întârzieri în îndeplinirea contractului**

18.1 Furnizorul are obligația de a îndeplini contractul de furnizare în termenul stabilit la art. 5.1.

18.2 (1) Furnizarea produselor în baza contractului trebuie finalizată în termenul convenit de părţi.

(2) În cazul în care din:

1. orice motive de întârziere, ce nu se datorează furnizorului, sau
2. alte circumstanţe neobişnuite susceptibile de a surveni, altfel decât prin încălcarea contractului de către furnizor,

îndreptăţesc furnizorul de a solicita prelungirea perioadei de furnizare a produselor sau a oricărei faze a acestora, atunci părţile vor revizui, de comun acord perioada de furnizare şi vor semna un act adiţional, nefiind afectate prin aceasta calitatea şi cantităţile iniţiale, astfel cum au fost acestea prevăzute în ofertă.

18.3 Dacă pe parcursul îndeplinirii contractului, furnizorul nu respectă termenul de furnizare, acesta are obligaţia de a notifica, în timp util, achizitorului; modificarea datei de furnizare asumată prin Propunerea tehnică se face cu acordul părţilor, prin act adiţional.

18.4 În afara cazului în care achizitorul este de acord cu o prelungire a termenului de furnizare, orice întârziere în îndeplinirea contractului dă dreptul achizitorului de a solicita penalităţi furnizorului, în condițiile prevăzute la art. 10.1. din Contract.

***19. Clauze generale referitoare la protecția datelor cu caracter personal (dacă este cazul)***

19.1 Părtile convin să partajeze între ele date cu caracter personal, în conformitate cu prevederile Regulamentului General al UE privind protecția datelor cu caracter personal (GDPR) nr. 679/2016 exclusiv în scopul derulării tranzacției comerciale/relației contractuale dintre părți. Categoriile de persoane avute în vedere sunt persoanele fizice și juridice implicate în derularea relației comerciale/contractuale de la ambele părți sau de la terțe persoane implicate în derularea contractului. Categoriile de date partajate sunt detaliile de contact: nume / denumire, domiciliu / sediu social, datele de identificare ale reprezentantului/ administratorului, e-mail, număr de telefon sau alte detalii necesare comunicarii și derulării relației contractuale. Nu vor fi transferate și prelucrate date cu caracter personal considerate ca date sensibile, decât dacă acestea sunt solicitate în baza unui temei legal.

19.2 Beneficiarul datelor va prelucra datele personale, în conformitate cu legislația europeană privind protecția datelor pentru a garanta un nivel ridicat de protecție a acestora. Nu se efectuează alte transferuri de date cu caracter personal către alți destinatari, cu excepția cazului în care se impune această obligație prin lege.

19.3 În conformitate cu prevederile GDPR, Părțile au următoarele drepturi: dreptul de a primi informații cu privire la datele prelucrate, dreptul de a solicita rectificarea sau completarea datelor, dreptul de a notifica Autoritatea competentă de supraveghere a prelucrarii datelor, precum și dreptul de a solicita stergerea sau restrictionarea datelor cu caracter personal, dreptul de opoziție la prelucrarea datelor și dreptul de retragere a consimțământului, dacă datele nu mai sunt necesare scopului în care au fost prelucrate inițial.

19.4 Prin semnarea prezentului contract, incluzand clauzele privind prelucrarea datelor cu caracter personal, părțile își manifestă în mod voluntar consimțământul cu privire la prelucrarea și utilizarea acestor date în scop contractual și legal.

**20. Cesiunea**

20.1 Furnizorul are obligaţia de a nu transfera total sau parţial obligaţiile sale asumate prin contract, fără să obţină, în prealabil, acordul scris al achizitorului.

20.2 Cesiunea nu va exonera furnizorul de nici o responsabilitate privind garanţia sau orice alte obligaţii asumate prin contract.

**21. Încetarea contractului**

21.1 Achizitorul poate rezilia prezentul contract de furnizare cu efecte depline (de jure) după acordarea unui preaviz de 5 (cinci) zile furnizorului, fără necesitatea unei alte formalităţi şi fără intervenţia vreunei autorităţi sau instanţe de judecată, în oricare dintre situaţiile următoare, dar nelimitându-se la acestea:

1. Furnizorul nu livrează produsele conform prevederilor prezentului contract;
2. Furnizorul nu se conformează într-o perioadă de cel mult 5 (cinci) zile, notificării emise de către achizitor, care îi solicită remedierea executării necorespunzătoare sau neexecutării obligaţiilor din prezentul contract care afectează executarea corespunzătoare şi la timp a furnizării produselor;
3. Furnizorul refuză să ducă la îndeplinire comenzile sau instrucţiunile emise de către achizitor în legatură cu acest contract;
4. Furnizorul a fost condamnat pentru o infracţiune în legătură cu exercitarea profesiei printr-o hotărâre judecătorească definitivă;
5. Furnizorul se află în culpă profesională gravă ce poate fi dovedită prin orice mijloc de probă pe care achizitorul o poate justifica;
6. împotriva furnizorului a fost pronunţată o hotărâre având autoritate de lucru judecat cu privire la fraudă, corupţie, implicarea într-o organizaţie criminală sau orice altă activitate ilegală în dauna intereselor financiare ale CE;
7. în cadrul unei alte proceduri de achiziţie sau procedură de acordare a unei finanţări din bugetul CE, furnizorul a fost declarat culpabil de încălcarea gravă a contractului ca rezultat al neexecutării obligaţiilor sale contractuale;
8. apariţia oricărei alte incapacităţi legale care să împiedice executarea prezentului contract.

21.2 În termen de 15 (cincisprezece) zile după momentul rezilierii, achizitorul va certifica valoarea produselor furnizate şi toate sumele cuvenite furnizorului la data rezilierii.

21.3 Dacă achizitorul reziliază prezentul contract, va fi îndreptăţit să recupereze de la furnizor fără a renunţa la celelalte acţiuni la care este îndreptăţit în baza prezentului contract, orice pierdere sau prejudiciu suferit.

21.4 Rezilierea nu va afecta niciun alt drept al achizitorului sau al furnizorului dobândit anterior acesteia în temeiul prezentului contract.

**22. Forţa majoră**

22.1 Forţa majoră este constatată de o autoritate competentă.

22.2 Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

22.3 Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau parţilor până la apariţia acesteia.

22.4 Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

22.5 Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 (cincisprezece) zile de la încetare.

22.6 Dacă forţa majoră acţionează sau se estimează că va acţiona o perioadă mai mare de 1 (unu) luna, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

**23. Soluționarea litigiilor**

23.1 Achizitorul şi furnizorul vor face toate eforturile pentru a rezolva pe cale amiabilă, prin tratative directe, orice neîntelegere sau dispută care se poate ivi între ei în cadrul sau în legatură cu îndeplinirea contractului.

23.2 Dacă, după 15 (cincisprezece) de zile de la începerea acestor tratative, achizitorul şi furnizorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze fie prin arbitraj la Camera de Comerţ şi Industrie a României, fie de către instanţele judecătoreşti în a căror rază teritorială se află sediul achizitorului.

**24. Limba care guvernează contractul**

24.1 Limba care guvernează contractul este limba română.

**25. Comunicări**

25.1 (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

25.2 Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

**26. Legea aplicabilă contractului**

26.1. Contractul va fi interpretat conform legilor din România.

26.2. Furnizorul va respecta şi se va supune tuturor legilor şi reglementărilor din România, precum şi reglementărilor direct aplicabile ale Uniunii Europene, jurisprudenţei Curţii de Justiţie a Uniunii Europene şi se va asigura că personalul său, salariat sau contractat de acesta, conducerea sa, subordonaţii acestuia şi salariaţii din teritoriu vor respecta şi se vor supune, de asemenea, aceloraşi legi şi reglementări.

Părţile au înţeles să încheie prezentul contract în 2 (două) exemplare originale, dintre care un exemplar pentru achizitor şi un exemplar pentru furnizor, ambele cu valoare juridică egală.

**ACHIZITOR,**   **FURNIZOR,**

UNIVERSITATEA MARITIMĂ DIN CONSTANȚA

**Rector,**

Prof. univ. dr. ing. Violeta - Vali CIUCUR

**Director General Administrativ,**

ing. Laurenţiu SÎRBU

**Contabil Șef,**

Ec. Mariana ROTARIU

**Consilier Juridic,**

Roxana - Diana GURĂU

**Responsabil contract,**

Departament IT, Bogdan CRĂCIUNESCU